साजिद नाडियाडवाला

साजिद नाडियाडवाला (जन्म 18 फ़रवरी 1966, भारत) एक भारतीय फिल्म निर्माता हैं।

 निजी जीवन और शिक्षा 
एक गुजराती परिवार से संबंधित, नाडियाडवाला का जन्म मुंबई में सुलेमान नाडियाडवाला के घर हुआ था। उनके कई परिजन जिसमें ए. जी. नाडियाडवाला और ए. के नाडियाडवाला शामिल हैं 1960, 1970 और 1980 के दशकों के सफल फिल्म निर्माता रह चुके हैं। उनके चचेरे भाई फिरोज ए नाडियाडवाला भी एक सफल फिल्म निर्माता हैं।

20 मई 1992 को उन्होंने बॉलीवुड अभिनेत्री दिव्या भारती प्रेम करते -करते  चुपके से शादी कर ली.कुछ दिन तक परिवार से छुपकर रहना पड़ा उनका वैवाहिक जीवन दुर्भाग्यवश अल्पकालिक साबित हुआ जब 5 अप्रैल 1993 को अपने अपार्टमेंट की इमारत से गिर कर दिव्या की मौत हो गई। उनकी मृत्यु संदिग्ध हालात में हुई, लेकिन कभी भी कुछ साबित नहीं हो पाया और उनकी मृत्यु आज तक एक रहस्य बनी हुई है। यह आरोप लगाया जाता है कि उसकी मौत आत्महत्या नहीं बल्कि हत्या थी। समाचार आख्याओं के अनुसार अगले दिन उनकी मृत्यु की खबर सुनकर साजिद बेहोश हो गये थे। उनकी चिता को आग देने के तुरंत बाद वे फिर बेहोश हो गये। उसके बाद से उन्होंने अपनी कुछ फिल्मों को दिव्या की स्मृति में समर्पित किया।

उसके बाद उन्होंने पूर्व पत्रकार वर्धा खान से दोबारा शादी कर ली. उनके दो बेटे हैं।

 कैरियर 
नाडियाडवाला ने एक AC तकनीशियन के रूप में शुरूआत की और बाद में उन्होंने एक स्पॉट बॉय के रूप में काम किया, फिर स्नातक के बाद उन्होंने अपने चाचा के प्रोडक्शन हाउस में सहायक निर्माता के रूप में कार्य किया उसके पश्चात उन्होंने "नाडियाडवाला ग्रैंडसन एंटरटेनमेंट" नामक अपनी स्वयं की निर्माण कंपनी की स्थापना की। निर्माण कंपनी ने कई हिट फिल्मों का निर्माण किया जिनमें शामिल है जीत (1996), जुड़वा (1997), हर दिल जो प्यार करेगा (2000) और मुझसे शादी करोगी (2004).

बड़े पैमाने पर प्रचार किये जाने के बावजूद उनकी 2006 की फिल्म जान ए मन बॉक्स ऑफिस पर निराशाजनक साबित हुई. उनकी अगली रिलीज, 2007 की फ़िल्म हे बेबी, वर्षकी सबसे बड़ी हिट फिल्मों में से एक थी। उनकी 2009 की फिल्म कमबख्त इश्क ने विश्व भर में ख्याति प्राप्त की जिसका कारण था अमरीकी अभिनेताओं जैसे, सिल्वेस्टर स्टेलोन, डेनिस रिचर्ड्स और ब्रैंडन रूथ का फिल्म में शामिल होना और शुरुआत के समय इसमें अर्नाल्ड श्वार्ज़नेगर की भागीदारी की अफवाहें उड़ीं. 2010 की उनकी पहली फिल्म हाउसफुल जिसमें अक्षय कुमार, रितेश देशमुख, लारा दत्ता और बोमन इरानी ने अभिनय किया एक सेमी-हिट रही. उनकी नवीनतम फिल्म अंजाना अंजानी 1 अक्टूबर 2010 को बड़ी उम्मीदों के साथ रिलीज़ हुई. इसमें रणबीर कपूर और प्रियंका चोपड़ा ने मुख्य भूमिका निभाई है। 30 सितम्बर 2010 को, उन्होंने हाउसफुल का एक सिक्वल बनाने की घोषणा की जिसमें अक्षय कुमार फिर मुख्य भूमिका निभाएंगे और इस फिल्म का निर्देशन साजिद खान करेंगे जो इसके साथ ही अपनी तीन फिल्मों का करार पूरा करेंगे। 

वे अपनी फिल्मों में अक्सर ही सलमान खान और अक्षय कुमार को लेते हैं, क्योंकि सलमान उनके सबसे अच्छे दोस्त हैं, जबकि अक्षय कुमार उनके बचपन के मित्र हैं (दोनों ने ही डॉन बॉस्को स्कूल में अध्ययन किया जहां साजिद अक्षय के सिनीयर थे।

 फिल्मोग्राफी (एक निर्माता के रूप में)साजिद नाडियाडवाला की फिल्मोग्राफी 

 शीर्षक  रिलीज़ की तारीख  मुख्य अभिनेता किक 25 जुलाई 2014  सलमान खान
जैकलिन फर्नांडीस हाउसफुल 2  2011  अक्षय कुमार, रितेश देशमुख जुड़वा 2  2011  वरुण धवन, तापसी पन्नू और जैकलिन फर्नांडीस सनकी   2011  सलमान खान और सोनाक्षी सिन्हा अंजाना अंजानी   1 अक्टूबर 2010  रणबीर कपूर और प्रियंका चोपड़ा हाउसफुल  29 अप्रैल 2010  अक्षय कुमार, दीपिका पादुकोण, लारा दत्ता और रितेश देशमुख कमबख्त इश्क  3 जुलाई 2009  अक्षय कुमार और करीना कपूर हे बेबी  24 अगस्त 2007  अक्षय कुमार, विद्या बालन, फरदीन खान, रितेश देशमुख और बोमन ईरानी जान-ए-मन  20 अक्टूबर 2006  सलमान खान, अक्षय कुमार और प्रीति जिंटा मुझसे शादी करोगी  30 जुलाई 2004  सलमान खान, अक्षय कुमार और प्रियंका चोपड़ा हर दिल जो प्यार करेगा  4 अगस्त 2000  सलमान खान, प्रीति जिंटा और रानी मुखर्जी जुड़वा  7 फ़रवरी 1997  सलमान खान, करिश्मा कपूर और रंभा जीत  23 अगस्त 1996  सनी देओल, सलमान खान और करिश्मा कपूर आंदोलन  4 अगस्त 1995  संजय दत्त, गोविंदा और ममता कुलकर्णी वक्त हमारा है  2 जुलाई 1993  अक्षय कुमार, सुनील शेट्टी और ममता कुलकर्णी ज़ुल्म की हुकुमत   17 जुलाई 1992  गोविंदा, धर्मेंद्र और परेश रावल

 सन्दर्भ 

 बाहरी कड़ियाँ 


श्रेणी:1966 में जन्मे लोग
श्रेणी:जीवित लोग
श्रेणी:भारतीय फिल्म निर्माता
श्रेणी:भारतीय मुस्लमान